| Medaljeoversikt |
| --- |
| Friidrett: |
| Konkurrerte for Kinas flagg Kina |
| Friidretts piktogram Olympiske leker OLs flagg |
| Bronse | Tokyo 2020 | 4 x 100 m |
| Friidrett Asiamesterskapet i friidrett |
| Gull | Wuham 2015 |  4x100 m |
| Gull | Pune 2013 |  100 m |
| Gull | Kobe 2011 |  100 m |
| Friidrett Universiaden |
| Bronse | Shenzhen 2011 |  100 m |
| Friidrett Asialekene i friidrett |
| Gull | Guangzhou 2010 |  4x100 m |
| Friidrett Asialekene i friidrett innendørs |
| Gull | Hanoi 2009 |  60 m |
| Friidrett Østasialekene i friidrett |
| Gull | Hongkong 2009 |  100 m |

**Su Bingtian** (kinesisk: 苏炳添, født 29. august 1989 i Zhongshan i Folkerepublikken Kina) er en kinesisk friidrettsutøver, som konkurrerer i sprintløp. Han representerte Kina under Sommer-OL 2012, der han ble utslått i semifinalen på 100 meter.

Idrettskarriere
---------------

Su markerte seg på asiatisk nivå i 2009, da han vant 100 meter i alle tre stevnene ved Asian Grand Prix. Senere samme år deltok han ved Kinalekene i friidrett (National Games of the People's Republic of China), der laget hans som representerte Guangdong vant 4 x 100 meter stafett. Han begynte å representere Kina internasjonalt i 2009, og deltok ved Asialekene i friidrett innendørs 2009, der han vant 60 meter med ny personlig rekord på 6,65 sekunder. Ved Asiamesterskapet i friidrett 2009 vant han 4x100 meter, sammen med Guo Fan, Liang Jiahong og Zhang Peimeng, og ved Østasialekene 2009 vant han 100 meter, foran Shintaro Kimura og Yi Wei-Chen. 

I 2010 tangerte han den kinesiske rekorden innendørs, da han løp 60 meter på 6,58. Ved Asialekene 2010 deltok han på kinas stafettlag som vant 4 x 100 meter stafett. De løp på 38,78, som var mesterskapsrekord og kinesisk rekord. 

I mars 2011 satte Su kinesisk rekord på 60 meter innendørs, med 6,56, og han etablerte seg som Kinas fremste sprinter da han vant 100 meter ved Asiamesterskapet i friidrett 2011, med ny personlig rekord på 10,21, og fikk bronse ved Universiaden 2011 i Shenzhen. Han deltok også på 4 x 100 meter stafett ved VM i friidrett 2011, men Kina ble slått ut i kvalifiseringsheatet der de løp på 38,87. Han avsluttet 2011-sesongen med å slå den kinesiske rekorden på 100 meter ved det kinesiske mesterskapet i friidrett, der han løp på 10,16. Den forrige rekorden var på 10,17, og ble holdt av Zhou Wei (1998) and Chen Haijian (2003). 

Han nådde semifinalen på 60 meter ved VM i friidrett innendørs 2012 og på 100 meter ved sommer-OL 2012, og han forsvarte tittelen sin på 100 meter ved det kinesiske mesterskapet i friidrett i september. Han var to ganger med og senket den kinesiske rekorden på 4 x 100 meter - først til 38,72 i mai, deretter til 38,38 ved sommer-OL i London. 

2013-sesongen startet med at Su senket den kinesiske rekorden på 60 meter innendørs to ganger - først til 6,56, deretter til 6,55, ved et stevne i Nanjing. Zhang Peimeng slo Sus kinesiske rekord på 100 meter i mai 2013, men Su tok denne tilbake i mai, ved IAAF World Challenge Beijing-stevnet, der han løp på 10,06. Han vant også 100 meter ved Asiamesterskapet i friidrett 2013 i juli. 

Den 30. mai 2015 ble han den første asiatiskfødte utøveren som løp 100 meter på under 10 sekunder, da han løp på 9,99 ved Prefontaine Classic i Eugene i Oregon. Ved Asiamesterskapet i friidrett 2015 deltok han på det kinesiske laget som vant 4 x 100 meter stafett. Han deltok ved VM i friidrett 2015, der han kvalifiserte seg til finalen etter å ha tangert sin egen nasjonale rekord i semifinalen med 9,99 sekunder. I finalen løp han på 10,06 og endte på 9.-plass.

Han deltok på 100 meter under VM i friidrett 2019 der han ble utslått i semifinalen.

I 2021 representerte han landet sitt under Sommer-OL 2020 i Tokyo på 100 meter der han kom på 6. plass i finalen.

Referanser
----------

1. ↑   World Athletics Database, World Athletics utøver-ID 228422, oppført som Bingtian Su[Hentet fra Wikidata]
2. ↑   Jiemian News, www.jiemian.com, besøkt 21. mars 2022[Hentet fra Wikidata]
3. ↑  IAAF - *Teenager Xie Wenjun surprises Shi Dongpeng as Asian Grand Prix concludes in Hong Kong*, besøkt 24. august 2015.
4. ↑  IAAF - *Li Ling's vault victory and Huong's 60m triumph highlight opening day of Asian Indoor Games in Hanoi*, besøkt 24. august 2015.
5. ↑  IAAF - *Bahrain takes two distance running golds – Asian Games, Day 6*, besøkt 24. august 2015.
6. ↑  IAAF - *Women's throws, men's 100m national record highlight the Chinese championships*, besøkt 24, august 2015.
7. ↑  IAAF - *Chinese championships close out domestic season well*, besøkt 24. august 2015.
8. ↑  IAAF - *Dong Bin leads the way as indoor records tumble in Nanjing*, besøkt 24. august 2015.
9. ↑  IAAF - *World leads from Chicherova and Oliver in Beijing – IAAF World Challenge*, besøkt 24. august 2015.
10. ↑  «Doha 2019 - 100 Metres Men - Semi-Final − Summary» (PDF). *IAAF*. Besøkt 2. september 2021.
11. ↑  «Athletics – Men's 100m - Final - Results» (PDF) **(engelsk)**. olympics.com. 1. august 2021. Arkivert fra originalen (PDF) 1. august 2021. Besøkt 30. august 2021.

Eksterne lenker
---------------

* (en) Su Bingtian – Olympics.com Rediger på Wikidata

* (en) Su Bingtian – Olympic.org Rediger på Wikidata

* (en) Su Bingtian – Olympedia Rediger på Wikidata

* (en) Su Bingtian – Sports-Reference (OL-resultater – arkivert) Rediger på Wikidata

* (en) Su Bingtian – World Athletics Rediger på Wikidata

* (en) Su Bingtian – Diamond League Rediger på Wikidata

* (en) Su Bingtian – Track and Field Statistics Rediger på Wikidata

| * v
* d
* r
Asiamestere på 100 meter, menn |
| --- |
| 
* 1973: Anat Ratanapol
* 1975: Anat Ratanapol
* 1979: Suchart Jairsuraparp
* 1981: Suchart Jairsuraparp
* 1983: Suchart Jairsuraparp
* 1985: Zheng Chen
* 1987: Talal Mansour
* 1989: Zheng Chen
* 1991: Talal Mansour
* 1993: Talal Mansour
* 1995: Lin Wei
* 1998: Zhou Wei
* 2000: Jamal Al-Saffar
* 2002: Jamal Al-Saffar
* 2003: Chen Haijian
* 2005: Yahya Al-Ghahes
* 2007: Samuel Francis
* 2009: Zhang Peimeng
* **2011**: Su Bingtian
* 2013: Su Bingtian
* 2015: Femi Ogunode
* 2017: Hassan Taftian
* 2019: Yoshihide Kiryū

 |

|  |  |
| --- | --- |
| Oppslagsverk/autoritetsdata | Prabook
 |